Prezident Shavkat Mirziyoyev tadbirkorlar bilan ochiq muloqotda Savdo-sanoat palatasi va uning hududiy bo‘linmalarining faoliyati ham tubdan o‘zgarishini aytdi. Bundan buyon, ular: tuman, shahar tadbirkorlarini birlashtirib, ularni qiynayotgan muammo va masalalarni aniqlash bilan amalda shug‘ullanadi;   har bir tuman va shaharda ilg‘or metodikalar asosida biznesga o‘qitish maktablarini tashkil qiladi;   hokim va boshqa hududiy rahbarlarga ko‘rib chiqishi majburiy bo‘lgan taqdimnomalar kiritish vakolatiga ega bo‘ladi;   mahalliy kengash va hokimlar bilan har oy kamida ikki marta tanqidiy muhokamalarni o‘tkazadi. Savdo-sanoat palatasining o‘ziga: hukumatga ko‘rib chiqishi majburiy bo‘lgan masala kiritish;   tadbirkor manfaatini ko‘zlab Oliy sudga ariza berish hamda iqtisodiy, ma’muriy va jinoyat ishlari bo‘yicha sud qarorlarini qayta ko‘rib chiqish yuzasidan shikoyat kiritish vakolatlari beriladi. Savdo-sanoat palatasi hukumat bo‘ysunuvidan to‘liq chiqariladi, dedi prezident.